РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/282-15

24. јун 2015. године

Б е о г р а д

ЗАПИСНИК

54. СЕДНИЦЕ ОДБОРА ЗА ФИНАНСИЈЕ,

РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА,

ОДРЖАНЕ 24. ЈУНА 2015. ГОДИНЕ, У ДАНУ ЗА ГЛАСАЊЕ

Седница је почела у 17,50 часова.

Седницом је председавао Иван Јовановић, заменик председника Одбора.

 Седници су присуствовали чланови Одбора: Милош Тошанић, Оливера Пешић, Никола Јоловић, Драгољуб Зиндовић, Радмило Костић, Золтан Пек, Горан Ковачевић и Војислав Вујић.

 Седници нису присуствовали чланови Одбора: Верољуб Арсић, Момо Чолаковић, Ђорђе Стојшић, др Милорад Мијатовић, Душица Николић, Дејан Раденковић, Сузана Шарац и Жика Гојковић, нити њихови заменици.

 На предлог председавајућег, Одбор је једногласно утврдио следећи

Д н е в н и р е д

 1. Подношење амaндмана Одбора на Предлог закона о изменама и допунама Закона о акцизама, који је поднела Влада (43-1593/15, од 11. јуна 2015. године).

 **Прва тачка дневног реда:** Подношење амaндмана Одбора на Предлог закона о изменама и допунама Закона о акцизама, који је поднела Влада (43-1593/15, од 11. јуна 2015. године)

 Дискусије поводом ове тачке дневног реда није било.

 На основу члана 165. ст. 1. и 2. Пословника Народне скупштине, Одбор за финансије, републички буџет и контролу трошења јавних средстава, у Дану за гласање, поднео је амандмане:

 - на члан 4. Предлога закона о изменама и допунама Закона о акцизама, како би се извршило усклађивање усвојеног амандмана који су заједно поднели народни посланици Зоран Живковић и Владимир Павићевић, са текстом Предлога закона.

 Одбор за финансије, републички буџет и контролу трошења јавних средстава је, на основу члана 165. став 3. Пословника Народне скупштине, поднео

И З В Е Ш Т А Ј

 Одбор је, у складу са чланом 165. ст. 1. и 2. Пословника Народне скупштине, поднео амандман на члан 4. Предлога закона о изменама и допунама Закона о акцизама.

 За известиоца Одбора на седници Народне скупштине одређен је Горан Ковачевић, члан Одбора.

\*\*\*

 Седница је завршена у 17,55 часова.

Седница је тонски снимана.

 СЕКРЕТАР ЗАМЕНИК ПРЕДСЕДНИКА

 Александра Шашо Иван Јовановић,с.р.